ફ્રીલાન્સર તરીકે કામ કરો નોકરીની જેમ મહિનાના અંતે શરૂઆતમાં કોઈ મોટી કે ચોક્કસ રકમ હાથ ન લાગે, વળી કેટલાક તો એવું જ માની લે કે ફ્રીલાન્સર છે એટલે ફ્રીમાં લખશે. મારું માનવું છે કે આપણે રોજના 8-9 કલાક સરેરાશ કામ કરીએ તે મહેનતની કિંમત આપણને મળવી જ જોઈએ. ફ્રીલાન્સર તરીકેના સારા અનુભવોએ સતત આગળ વધવાની પ્રેરણા પૂરી પાડી. આજથી પાંચ વર્ષ પહેલાં ગુજરાતી ફિલ્મ ઇન્ડસ્ટ્રી વિશે કોઈ લખવા નહોતું માગતું ત્યારે ‘ગુજરાત ગાર્ડિયન’માં છપાતી ઇન્ટરવ્યૂ કોલમ દ્વારા મારી એક આગવી ઓળખ ઊભી થઈ.